**לבני הנוער - חבריא ב' - היקרים רוב שלומות**

כמידי שנה אני מתכוון להוציא חוברת לקראת חג הפסח הבא עלינו לטובה.

חוברת זו תהיה מוקדשת השנה לנושא מרכזי **"בין אדם לחברו".**

אשר על כן אני מבקש מעל אחד ואחת מכם שיקדיש מזמנו לכתוב מאמר או חיבור בנושא "בין אדם לחברו".

אפשר לכתוב על אירוע חברתי חיובי שחוויתם, על אירוע חברתי חיובי שעשיתם בעצמכם, או על מחשבות איך צריכה להיראות חברת בני נוער בקהילה מגובשת. אפשר גם לכתוב על דברי חז"ל בנושא זה וכל היבט אחר שנראה לכם.

בשיחותי איתכם בלילות שבת סיפרתי מספר פעמים על חוויותיי משנות נעורי בבית הספר היסודי או בישיבת נחלים - איך אירועים חברתיים השפיעו על נערים גם לאחר סיום ימי הנערות.

המסר מהחיבורים שלכם צריך להיות מסר חיובי, מסר מגבש ומכבד או מסר שמעורר לחשיבה עצמית.

המטרה היא שכולנו ניכנס לחג הפסח חבריים יותר, מגובשים יותר ואוהבים יותר ונגיע ליום העצמאות הבא עלינו לטובה כמו שהיו בני ישראל לפני מתן תורה – כאיש אחד בלב אחד.

אני משוכנע שהמאמרים שלכם ישפיעו גם על יחסי החברות של הוריכם עם הורים אחרים ויביא לגיבוש חברתי נעים ומכבד במושב שלנו על כל גווניו. ההתנהגות של בני הנוער היא גם דוגמא לילדים הצעירים יותר.

את החיבורים שלכם יש לשלוח אלי - עם שם כמובן - לכתובת Ydeutsch100@gmail.com

התאריך האחרון לשליחת המאמרים הוא **יום שני ה' בניסן תשפ"ג 27.3.2023**

לאחר מכן יהיה קשה לי מאוד לשלב את דבריכם.

החוברת לפסח שתכלול את דבריכם תופץ בע"ה בכל המושב בשבת הגדול שלפני פסח.

מצפה לדברי חוכמתכם והגותכם

ישעיהו